*Jó ha tudod…*

… a kollégiumi felvételi nem a Moduloval kezdődik.

Akkor lesz zökkenőmentes a kollégiumi felvételid, ha:

1. lépés: beszerzed a szükséges dokumentumokat, melyeket szeretnél beadni - <https://bagolyvarkoli.eu/wp-content/uploads/2019/05/Csatoland%C3%B3-dokumentumok-a-szoci%C3%A1lis-helyzetfelm%C3%A9r%C5%91h%C3%B6z.docx-2.pdf>

2. lépés: ezeket PDF formátumba konvertálod, s egy mappába elmented

Ezt a két lépést már holnaptól elkezdheted, sőt kezdd is el, ha nem akarsz kapkodni a végén!

3. lépés:

Kb. július 30-31-én olvasd el figyelmesen a kitöltési segédleteket! Csak az írásos anyagokat! Ekkor még valószínűleg nem tudsz kapcsolódni a Modulohoz, mert nem töltötték be a rendszerbe az adataidat, de hasznos lesz, mert élesben már nem lesz teljesen új a felület.

4. lépés:

Kb. augusztus 1-2-én már tudsz majd kapcsolódni a Modulohoz, s tudsz jelentkezni, ki tudod értelemszerűen tölteni az űrlapokat, csatolni a megfelelő helyre a PDF-es dokumentumaidat. A megfelelő helyre!!! ☺ Ennek csak akkor célszerű nekiállni, ha már minden dokumentum a rendelkezésedre áll.

Ez a folyamat max. 15-20 percet vesz igénybe.

Csak akkor zárd le és add be a jelentkezésed, ha úgy érzed, minden rendben van!!!  
Vigyázz! Lezárás után már nem lesz módod hiánypótlásra, ahogy a fellebbezés során sem!

Ha valami nem világos (bár ilyen nem lehet ☺ ), hívd a megadott telefonszámokat!

Bálint Imre

kollégiumvezető